Oficialusis leidinys L 119 , 30/05/1995 p. 0009 - 0010



Komisijos Reglamentas (EB) Nr. 1201/95 1995 m. gegužės 29 d. iš dalies keičiantis Reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 2381/94 [2], ypač į jo 13 straipsnį, atsižvelgdama į 1993 m. sausio 25 d. Komisijos reglamentą (EEB) Nr. 207/93, apibrėžiantį Reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedo turinį ir nustatantį išsamias šio reglamento 5 straipsnio 4 dalies nuostatų įgyvendinimo taisykles [3], ypač į jo 3 straipsnį, kadangi tam tikros valstybės narės kitoms valstybėms narėms ir Komisijai pranešė apie išduotus leidimus naudoti tam tikrus žemės ūkio kilmės ingredientus, nenurodytus Reglamento (EEB) Nr. 2092/91 VI priedo C skirsnyje; kadangi, pasirodo, Bendrijoje nebuvo pakankamai gaminama tam tikrų produktų, apie kuriuos buvo pranešta; kadangi dėl to šiuos produktus reikėtų įtraukti į VI priedo C skirsnį; kadangi, pasirodo, Bendrijoje svarbus ekologinis trūkažolės auginimas, acto gamyba iš įvairių fermentuotų gėrimų bei daugelio prieskonių gamyba ir prieskoninių augalų auginimas; kadangi dėl to trūkažolę, actą, prieskonius ir prieskoninius augalus reikėtų išbraukti iš VI priedo C skirsnio; kadangi nedelsiant bus sudarytas tikslus pagrindinių prieskonių ir prieskoninių augalų, kurių Europos bendrijoje taikant ekologinius metodus pagaminama nepakankamai; kadangi kol bus sudarytas šis sąrašas, gali būti laikomais Reglamento (EEB) Nr. 207/93 3 straipsnyje nustatytos tvarkos tame pačiame straipsnyje nurodytomis sąlygomis; kadangi šiame reglamente numatytos priemonės atitinka Reglamento (EEB) Nr. 2092/91 14 straipsnyje minėto komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2092/91 VI priedas iš dalies keičiamas pagal šio reglamento priedą. 2 straipsnis Šis reglamentas įsigalioja praėjus septynioms dienoms po jo paskelbimo Europos Bendrijų oficialiajame leidinyje. Šio reglamento priedo pirmojoje ir ketvirtojoje įtraukose minimi produktai gali būti toliau naudojami pirmiau nustatytomis sąlygomis ne ilgiau nei tris mėnesius nuo šio reglamento įsigaliojimo dienos. Šio reglamento priedo trečiojoje įtraukoje minimi produktai gali būti toliau naudojami pirmiau nustatytomis sąlygomis ne ilgiau nei septynis mėnesius nuo šio reglamento įsigaliojimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. gegužės 29 d. Komisijos vardu Franz Fischler Komisijos narys [1] OL L 198, 1991 7 22, p. 1. [2] OL L 255, 1994 10 1, p. 84. [3] OL L 25, 1993 2 2, p. 5. -------------------------------------------------- PRIEDAS Reglamento (EEB) Nr. 207/93 VI priedo C skirsnis, iš dalies pakeistas Komisijos reglamentu (EB) Nr. 468/94 [1], iš dalies keičiamas taip: - iš C.1.1 poskirsnio išbraukiamas šis produktas: trūkažolė , - į C.1.1 poskirsnį po "tropikų augalo" įrašomi šie produktai: džiovintų bananų milteliai | (Musa L.), | agrastai | (Ribes crispa L.), | džiovintų žemuogių milteliai | (Fragaria L.), | džiovinti agrastai | (Ribus idaeus L.), | džiovinti raudonieji serbentai | (Ribes rubum L.), | - C.1.2 poskirsnis "Valgomieji prieskoniai ir prieskoninės žolės" pakeičiamas taip: "C.1.2 | Valgomieji prieskoniai ir prieskoninės žolės | –", | - C.2.3 poskirsnyje išbraukiamas produktas "Actas, išskyrus vyno actą". [1] OL L 59, 1994 3 3, p. 1. --------------------------------------------------